7.37. Κατώφλι άλφα
| 7. Το μενού «Στρώση» |

### 7.37. Κατώφλι άλφα

Η εντολή κατώφλι άλφα μετατρέπει τις ημιδιαφανείς περιοχές της ενεργής στρώσης σε περιοχές πλήρως διαφανείς ή πλήρως αδιαφανείς, βασισμένες στο κατώφλι που ορίζετε, μεταξύ 0 και 255. Δουλεύει μόνο σε στρώσεις εικόνων RGB που έχουν ένα κανάλι άλφα. Εάν η εικόνα είναι σε γκρι κλίμακα ή από ευρετήριο, ή εάν η στρώση δεν έχει κανάλι άλφα, η είσοδος μενού είναι ανενεργή και αχνή. Εάν η επιλογή διατήρηση διαφάνειας σημειωθεί στο διάλογο στρώσεων, η εντολή εμφανίζει ένα μήνυμα σφάλματος.

#### 7.37.1. Ενεργοποίηση της εντολής

- Μπορείτε να προσπελάσετε αυτήν την εντολή από τη γραμμή μενού εικόνας μέσα από στρώση → διαφάνεια → κατώφλι άλφα.

#### 7.37.2. Περιγραφή του παραθύρου διαλόγου

Σχήμα 16.116. Η μοναδική επιλογή του διαλόγου «κατώφλι άλφα»

Κατώφλι

  Μπορείτε να ορίσετε την τιμή διαφάνειας για χρήση ως κατώφλι χρησιμοποιώντας τον ολισθητή ή εισάγοντας μια τιμή μεταξύ 0 και 255 στο πλαίσιο εισόδου. Όλες οι τιμές διαφάνειας πάνω από αυτό το όριο θα γίνουν αδιαφανείς και όλες οι τιμές διαφάνειας κάτω ή ίσες με αυτό το κατώφλι θα γίνουν ολότελα διαφανείς. Η μετάβαση είναι απότομη.

  | Σημείωση
  Αυτή η εντολή δεν θα κάνει ποτέ πλήρως διαφανή εικονοστοιχεία (τιμή άλφα = 0) αδιαφανή.

  Σχήμα 16.117. Παράδειγμα κατωφλίου άλφα

  Μια διαβάθμιση διαφάνειας 0-255.
  Το κατώφλι ορίστηκε σε 50, 127, 210.

7.36. Ημιισοπέδωση |  | 7.38. Μετατροπή άλφα σε επιλογή

Αναφέρτε το σφάλμα στον ανιχνευτή σφαλμάτων